เป็นครั้งที่2แล้วครับ ครั้งแรกเป็นเมื่อ 4 เดือนก่อนอาการเริ่มแรกเจ็บเหมือนโดนมดกัดครับ หลังจากนั้นจะแสบร้อนแล้วก็มีอาการคัน หนังหุ้มเริ่มแดงและเปลี่ยนเป็นสีคล้ำๆ ตอนนี้ผ่านไป3วัน หายคัน แต่ที่หนังกลายเป็นตุ่มน้ำขนาดใหญ่ และที่หัวเริ่มที่มาลอกของผิวหนังแบบบางๆ ไปหามาแล้วไม่สามารถวินิจฉัยได้ครับเลยให้ยาแก้คันมา ครั้งที่แล้วที่เป็นกลายเป็นแผลตกสะเก็ดทรมานมาก ขอคำแนะนำด้วยครับ ก่อนหน้านี้ไม่ได้ทำอะไรมาเลยครับ
สวัสดีค่ะแผลที่อวัยวะเพศนั้น นอกจากจะเป็นแผลทั่วไปแล้วยังต้องนึกถึงโรคติดต่อทางเพศสัมพันธ์ด้วยค่ะ เนื่องจากเชื้อบางตัวแฝงอยู่ในร่างกายได้นานหลายเดือนหรือหลายปีหลังจากมีเพศสัมพันธ์ เช่น เริม แผลริมอ่อน ซิฟิลิสเริมมักพบว่ามีกลุ่มของตุ่มน้ำใสร่วมกับอาการปวดแสบร้อน ต่อมาแผลตกสะเก็ดเอง สามารถกลับเป็นซ้ำได้เมื่อภูมิคุ้มกันร่างกายลดต่ำลง พักผ่อนน้อย เครียดแผลริมอ่อนเริ่มจากตุ่มแดง ต่อมาขยายออกเป็นแผลหนอง เจ็บ มีต่อมน้ำเหลืองโตที่ขาหนีบ ส่วนซิฟิลิสก้นแผลมีลักษณะเรียบและแข็ง ไม่ปวดการรักษาขึ้นกับชนิดของเชื้อ อาจได้รับยาต้านไวรัสหรือยาฆ่าเชื้อแบคทีเรีย ดังนั้น ควรไปพบแพทย์เพื่อตรวจและรับการรักษาอย่างเหมาะสม หากพบว่าเป็นโรคติดต่อทางเพศสัมพันธ์อย่างแผลริมอ่อน ซิฟิลิส ควรพาคู่นอนไปรักษาด้วยค่ะ